Page:Murphy Delaney.pdf/4

4 THE SLIGHTED LOVER.

-“I had a horse.”

jilted me, an’ now I’m free

To seek anither dearie;

But ne’er again shall onie she,

My bosom mak sae eerie.

Her skin is white—her een are blue—

But oh! she gaed wi’ Johnie;

An’ gin to me she was na true,

What is’t to me how bonnie?

What tho’ she’s fair and unco fair,

An’ comely as she’s bonnie?

I still wad look for something mair,

Than beauty in a cronie.

My mither lo’ed the lassie weel,

An’ her consent wad gie me;

But now for me she’ll get the deil

Before that she gets Jamie.

An’ tho’ I’m puir, an’ unco puir,

I think mysel’ fu’ cannie:

She’s aff te Jock out-owre the muir,

Sae I’ll awa to Nannie.

Let simple chiels tak’ tent an’ fear

-Lest they sic jades discover,

Wha wad, for sake o’ warly gear,

Slight a true-hearted lover.